3. ภาวะอุตสาหกรรมและการแข่งขัน

ภาวะอุตสาหกรรม

จากการที่คณะรัฐมนตรีได้ผ่านร่างพระราชบัญญัติการประกอบธุรกิจแฟคตอริ่งในปี 2543
และการที่รัฐบาลจัดตั้งหน่วยงานของรัฐเพื่อมาประกอบธุรกิจแฟคตอรื่ง เพื่อสนับสนุนเงินทุนให้แก่
อุตสาหกรรมขนาดกลางและขนาดย่อมโดยเฉพาะในปี 2544
ทำให้ธุรกิจแฟคตอรื่งเริ่มเป็นที่ยอมรับกัน อย่างแพร่หลาย
และมีบทบาทสำคัญในการแก้ปัญหาการขาดแคลนเงินทุนระยะสั้นมากขึ้น
เนื่องจากสามารถสนองความต้องการเงินทุนหมุนเวียนในการดำเนินธุรกิจของผู้ประกอบการได้ดีและคล่องตัวกว่าการให้บริการสินเชื่อจากสถาบันการเงินประเภทอื่น
ซึ่งต้องมีเงื่อนไขและหลักประกันตามเกณฑ์

สภาพการแข่งขันของธุรกิจแฟคตอริ่งในปีที่ผ่านมา ได้รับผลกระทบจากคู่แข่งทั้งภาครัฐและเอกชน
ซึ่งได้รับเงินสนับสนุนธุรกิจในต้นทุนต่ำ ทำให้เกิดการแข่งขันมากขึ้น
บางบริษัทฯมีการเสนอให้สินเชื่อในอัตราดอกเบี้ยที่ต่ำ และลดเงื่อนไขการใช้บริการ เพื่อจูงใจลูกค้า
อย่างไรก็ตาม การปล่อยสินเชื่อของบริษัทฯ ยังคงคำนึงถึงคุณภาพของลูกค้าและลูกหนี้เป็นหลัก
เพื่อป้องกันไม่ให้เกิดหนี้เสียในอนาคต โดยบริษัทฯมุ่งเน้นการรับซื้อลูกหนี้เอกชนรายใหญ่
ลูกหนี้หน่วยงานราชการที่มีการแจ้งโอนสิทธิชัดเจนเป็นหลัก
เพื่อลดความเสี่ยงจากปัญหาสภาพคล่องของลูกหนี้
ซึ่งเป็นปัญหาหลักในการดำเนินธุรกิจภายใต้สภาวะเศรษฐกิจถดถอย นอกจากนี้ บริษัทยังมีบริการต่าง
ๆ อีก 9 บริการ
เพื่อช่วยอำนวยความสะดวกและความรวดเร็วให้แก่ลูกค้าในการได้เงินทุนไปหมุนเวียนในกิจการได้

แนวโน้มของธุรกิจ

จากการที่บรรษัทเงินทุนอุตสาหกรรมขนาดย่อม (บอย.)
ได้มีการปรับโครงสร้างการบริหารจัดการภายในองค์กร และการปล่อยสินเชื่อครั้งใหญ่
เพื่อรองรับนโยบายของรัฐบาลในการเร่งเสริมสภาพคล่องให้กับผู้ประกอบการอุตสาหกรรมขนาดกลางและย่อม
(SME.) มากขึ้น รวมทั้งมาตรการเชิงรุกที่จะออกผลิตภัณฑ์ใหม่ทุก ๆ 1 เดือน
ทำให้แนวโน้มธุรกิจแฟคตอริ่งในปี 2545 ยังคงมีการแข่งขันกันสูง ในขณะเดียวกัน
การประชาสัมพันธ์ของรัฐในธุรกิจดังกล่าว
ก็เป็นสิ่งที่ช่วยกระตุ้นให้อุตสาหกรรมขนาดกลางและขนาดย่อมรู้จักธุรกิจแฟคตอริ่งมากยิ่งขึ้น
ทำให้บริษัทมีโอกาสเข้าไปเสนอบริการให้ลูกค้าง่ายขึ้น อย่างไรก็ตาม ในปี 2545
บริษัทฯยังคงเน้นการรับซื้อในกลุ่มลูกหนี้เอกชนรายใหญ่
ลูกหนี้ราชการที่มีการแจ้งโอนสิทธิชัดเจนเป็นหลัก ขณะเดียวกัน
บริษัทฯจะเน้นการวิเคราะห์อุตสาหกรรมมากขึ้น เพื่อเลือกสนับสนุนในประเภทธุรกิจที่มีอนาคตที่ดี
และมีความเสี่ยงต่ำ

ธุรกิจลิสซิ่ง ในปี 2544 บริษัทชะลอการให้สินเชื่อประเภทนี้ตามภาวะเศรษฐกิจที่ถดถอย
ส่วนแนวโน้มในปี 2545 บริษัทมีนโยบายที่จะชะลอการให้สินเชื่อประเภทนี้ต่อไปอีก
เนื่องจากความต้องการของบริการดังกล่าวจากภาคธุรกิจยังมีอยู่น้อย
และกำลังการผลิตยังสูงเกินความต้องการ

ธุรกิจสินเชื่อสินค้าคงคลัง ในปี 2544 ไม่มีการขยายตัวมาก เนื่องจากในปัจจุบันผู้ผลิต
ไม่นิยมที่จะสำรองสินค้าคงคลังเพื่อรอการจำหน่ายมากนัก อย่างไรก็ตาม บริษัทฯ
ยังคงมีการให้บริการในด้านนี้ เพื่อให้การทำธุรกิจโดยรวมของบริษัทฯ
เป็นไปอย่างครบวงจรมากยิ่งขึ้นและเป็นการขยายรูปแบบของการให้สินเชื่อทางการเงินในรูปแบบที่หลากหลายเพื่อสนองความต้องการของลูกค้าให้ได้รับความพอใจสูงสุด
โดยอาศัยการสนับสนุนจากฐานลูกค้าเดิมของบริษัทฯ
เพื่อแสวงหาโอกาสทางการตลาดที่มีความสัมพันธ์กับธุรกิจที่มีมาแต่เดิม

นโยบายราคา

บริษัทฯ กำหนดค่าโอนสิทธิเรียกร้องตามภาวะการเงินในตลาด
แนวโน้มภาวะเศรษฐกิจและอัตราดอกเบี้ยในอนาคต
เพื่อรองรับการปรับตัวของอัตราดอกเบี้ยในตลาดการเงิน ส่วนเพิ่มหรือลด
จะพิจารณาจากการแข่งขันในตลาด ฐานะของลูกค้าและลูกหนี้
รวมทั้งความเสี่ยงในการรับชำระหนี้แต่ละประเภท
เช่นเดียวกับธนาคารพาณิชย์และสถาบันการเงินอื่น ๆ ส่วนค่าธรรมเนียมบริการ
ขึ้นอยู่กับระยะทางในการจัดเก็บ หรือ วิธีการรับชำระจากลูกหนี้

กลยุทธ์ในการแข่งขัน

1. ให้บริการลูกค้าด้วยหลัก 5 ประการ รวดเร็ว ถูกต้อง แม่นยำ แข่งขัน และพัฒนา

2. ให้ข้อมูล ข่าวสาร กับลูกค้าอย่างตรงไปตรงมา

3. ให้บริการสินเชื่อต่อเนื่องกับลูกค้า ตั้งแต่ก่อนการผลิต เริ่มผลิต และหลังการขาย

การตลาด

บริษัทเน้นการเสนอบริการต่อลูกค้าโดยตรง
โดยอธิบายให้ลูกค้าเข้าใจและเห็นประโยชน์จากการใช้วงเงินแฟคตอริ่ง
รายชื่อลูกค้าเป้าหมายอาจมาจากลูกค้าเก่าแนะนำมา หรือจากอุตสาหกรรมจังหวัด หอการค้าจังหวัด
รวมทั้งสมาคมธุรกิจต่าง ๆ โดยอาจจัดให้มีการสัมมนาเพื่อแนะนำธุรกิจของบริษัทในจังหวัดต่าง ๆ
พร้อมกันนี้ บริษัทก็ต้องหมั่นติดต่อลูกค้าเก่าเพื่อชักจูงให้มีการใช้บริการอย่างสม่ำเสมอ

กลุ่มลูกค้าเป้าหมาย

บริษัทมีนโยบายในการสนับสนุนอุตสาหกรรมขนาดเล็ก ขนาดกลาง และขนาดใหญ่
ให้เกิดความคล่องตัวทางการเงินและการดำเนินธุรกิจมากยิ่งขึ้น โดยเน้นธุรกิจที่มีแนวโน้มดี หรือ
มีลูกหนี้ในกลุ่มราชการ รัฐวิสาหกิจและเอกชนรายใหญ่ที่สามารถแจ้งโอนสิทธิได้

1.  แหล่งที่มาของเงินทุนและการให้กู้ยืม

3.1.1 แหล่งที่มาของเงินทุน

แหล่งเงินทุนส่วนใหญ่ของบริษัท มาจากเงินกู้ร่วมเพียงกลุ่มเดียวประกอบด้วยผู้ให้กู้รวม 9 ราย
โดยมี HSBC Investment Bank PLC (Singapore Branch) ทำหน้าที่เป็น Agent
ผู้ให้กู้เป็นธนาคารพาณิชย์ บริษัทเงินทุนและสำนักงานตัวแทนสถาบันการเงินต่างประเทศ
เงินกู้ยืมร่วมนี้ปัจจุบันได้แปลงหนี้เป็นทุนแล้วจำนวน 11.55 ล้านเหรียญสหรัฐอเมริกา
และได้ชำระคืนจำนวน 3.0 ล้านเหรียญสหรัฐอเมริกา
ส่วนที่เหลือบริษัทมีภาระที่จะต้องชำระดอกเบี้ยในอัตรา SIBOR + 0.25 ถึง 1 ต่อปี
ภายใต้เงื่อนไขของสัญญาเงินกู้ยืมข้างต้น

3.1.2 การให้กู้ยืม

  (1) นโยบายการให้บริการ

บริษัทฯ เน้นให้บริการเงินหมุนเวียนลูกค้าอย่างต่อเนื่อง สนับสนุนลูกค้าที่ประมูลงานราชการ
รัฐวิสาหกิจ เป็นโครงการขนาดเล็กและกลาง และ/หรือ ลูกหนี้เอกชนระดับใหญ่
พร้อมทั้งได้มีการกำหนดหลักเกณฑ์การจัดอันดับลูกหนี้ที่ดี
เพื่อความสะดวกและรวดเร็วในการอนุมัติสินเชื่อ

  (2) หลักเกณฑ์การพิจารณาให้วงเงินลูกค้า

ใช้หลักเกณฑ์การพิจารณาสินเชื่อระยะสั้นที่รวดเร็ว และมีความเสี่ยงน้อย
โดยเน้นที่คุณภาพของเอกสารที่รับซื้อและพิจารณาความสามารถในการชำระหนี้ของลูกหนี้เป็นหลัก
ส่วนลูกค้าเป็นรอง

มุ่งเน้นให้บริการธุรกิจอุตสาหกรรมการผลิต พาณิชยกรรม ขนาดเล็ก กลาง
เพื่อส่งเสริมนโยบายการพัฒนาอุตสาหกรรมของไทย

  วงเงินและระยะเวลารับซื้อ ปี 2542- 2544

+-------------------+-------+-------+-------+-------+-------+-------+
|                   | วง    |       |       | ระ    |       |       |
|                   | เงินโด |       |       | ยะเวล |       |       |
|                   | ยเฉลี่ย |       |       | า(วัน) |       |       |
|                   | (ล้า   |       |       |       |       |       |
|                   | นบาท) |       |       |       |       |       |
+-------------------+-------+-------+-------+-------+-------+-------+
| ประเภทบริการ       | 2542  | 2543  | 2544  | 2542  | 2543  | 2544  |
+-------------------+-------+-------+-------+-------+-------+-------+
| แฟคตอริ่งในประเทศ   | 6.73  | 7.88  | 8.51  | 57    | 58    | 60    |
|                   |       |       |       |       |       |       |
| แฟ                | 0     | 0     | 0     | 90    | 90    | 90    |
| คตอริ่งระหว่างประเทศ |       |       |       |       |       |       |
|                   | 3.21  | 2.87  | 3.83  | 36.5  | 38.8  | 38.0  |
| ลิสซิ่ง (งวด)        |       |       |       |       |       |       |
|                   | 6.83  | 7.22  | 14.66 | 90    | 85    | 90    |
| สินเชื่อสินค้าคงคลัง    |       |       |       |       |       |       |
+-------------------+-------+-------+-------+-------+-------+-------+

  (3) นโยบายการอนุมัติวงเงิน

บริษัทได้กำหนดอำนาจการอนุมัติวงเงินสินเชื่อตามคุณภาพของลูกค้าและลูกหนี้เป็นสำคัญโดยกำหนดให้มีคณะกรรมการสินเชื่อ
คณะกรรมการบริหาร และคณะกรรมการบริษัท เป็นผู้มีอำนาจในการอนุมัติสินเชื่อตามลำดับ

การอนุมัติวงเงินโอนสิทธิเรียกร้องในประเทศ/ระหว่างประเทศ กรณีผู้ส่งออก ของลูกค้าแต่ละราย
พิจารณาเฉพาะคุณภาพลูกหนี้เป็นสำคัญ และให้ควบคุมวงเงินรวมลูกหนี้ในแต่ละลูกค้า
ตามวงเงินมาตราฐานลูกหนี้

การอนุมัติวงเงินโอนสิทธิเรียกร้องระหว่างประเทศ กรณีผู้นำเข้า ลิสซิ่ง สินค้าคงคลัง
วงเงินค้ำประกัน วงเงินกู้ล่วงหน้า และการจัดหาเลตเตอร์ ออฟ เครดิต
พิจารณาคุณภาพของลูกค้าเป็นสำคัญ ตามวงเงินมาตราฐาน ลูกค้า

  (4) การกำหนด ค่าโอนสิทธิเรียกร้อง/อัตราดอกเบี้ย

บริษัทฯ กำหนดค่าโอนสิทธิเรียกร้อง/อัตราดอกเบี้ยตามภาวะการเงินในตลาด
ขนาดและคุณภาพของลูกค้า นอกจากนี้
ยังพิจารณาภาพรวมไปถึงแนวโน้มภาวะเศรษฐกิจและอัตราดอกเบี้ยในอนาคตด้วย
เพื่อรองรับการปรับตัวของอัตราดอกเบี้ยในตลาดการเงิน
ส่วนเพิ่มหรือลดจะพิจารณาจากการแข่งขันในตลาด
รวมทั้งความเสี่ยงในการรับชำระหนี้แต่ละประเภท
เช่นเดียวกับธนาคารพาณิชย์และสถาบันการเงินอื่น ๆ

+-------------------------------+--------------------------------------+
| ประเภท                        | ค่าโอนสิทธิเรียกร้อง/อัตราดอกเบี้ยรวม        |
|                               |                                      |
|                               | ค่าธรรมเนียมโดยเฉลี่ยต่อปี (%)             |
+-------------------------------+--------------------------------------+
| แฟคตอริ่งในประเทศ               | 12 - 15 %                            |
|                               |                                      |
| แฟคตอริ่งระหว่างประเทศ           | -                                    |
|                               |                                      |
| ลิสง                           | 14 – 16 %                            |
|                               |                                      |
| สินเชื่อสินค้าคงคลัง                | 12 – 15 %                            |
+-------------------------------+--------------------------------------+

(ข้อมูล ณ วันที่ 1 มกราคม 2544 - 31 ธันวาคม 2544)

  (5) การกำหนดเงื่อนไขหลักประกัน

ธุรกิจแฟคตอริ่งเป็นธุรกิจที่ไม่ต้องใช้หลักทรัพย์ที่ดิน สิ่งปลูกสร้างค้ำประกัน บริษัทฯ
มีนโยบายในการรับหลักประกันโดยการพิจารณาความเสี่ยงของลูกค้าเป็นหลัก
หลักประกันที่บริษัทฯใช้ค้ำได้แก่ บุคคล/นิติบุคคล หรือ เงินฝากค้ำประกันในสัดส่วน 0- 30 %
ของวงเงิน

  (6) การควบคุมและติดตามลูกค้า

บริษัทฯ มีการควบคุมและดูแลลูกค้าอย่างใกล้ชิดทุกขั้นตอน ตั้งแต่การตรวจสอบและอนุมัติวงเงิน
การรับซื้อหนี้ จนกระทั่งจัดเก็บเงินได้ หากลูกค้าผิดนัดชำระหนี้
บริษัทจะมีการติดตามทวงถามลูกค้าและลูกหนี้ ทั้งโดยวาจา ออกจดหมายทวงถาม
ตลอดจนส่งให้ทนายดำเนินคดี

สัดส่วนเงินให้กู้ยืมแก่กลุ่มลูกค้าสูงสุด 10 อันดับแรก ในระยะ 3 ปี ที่ผ่านมา

  -------------------- ---------- ------- ---------- ------- ---------- --------
  ประเภทธุรกิจ           2542               2543               2544       

                       ล้านบาท     %       ล้านบาท     %       ล้านบาท     %

  แฟคตอริ่ง ¹            1,203.38   46.83   1,917.96   43.49   2,074.80   50.37

  ลิสซิ่ง ²               92.80      55.32   72.28      55.81   73.93      68.45

  สินเชื่อสินค้าคงคลัง ³     47.06      99.88   77.59      99.66   44.80      100.00
  -------------------- ---------- ------- ---------- ------- ---------- --------

หมายเหตุ 1. ในระยะ 3 ปีที่ผ่านมา ธุรกิจแฟคตอริ่ง ไม่มีลูกค้ารายใดที่มียอดรับซื้อสูงกว่า 10 %
ของยอดรับซื้อรวมและ มีสัดส่วนยอดคงค้างเกิน 10 % ของยอดคงค้างแฟคตอริ่งรวม

2. ในระยะ 3 ปีที่ผ่านมา มีกลุ่มลูกค้าลิสซิ่ง 2 รายใน 10 อันดับแรกที่มีสัดส่วนยอดคงค้างเกินกว่า
10 % ของยอดคงค้างลิสซิ่งรวม ได้แก่ ธุรกิจวัสดุก่อสร้างมียอดคงค้าง ในปี 2544 และ 2543
เท่ากับ 14.13% และ11.78 % และ ธุรกิจชิ้นส่วนเครื่องยนต์ ในปี 2544 เท่ากับ 11.78%

3. ในปี 2544 มีกลุ่มลูกค้า 3 รายใน 10
อันดับแรกที่มียอดคงค้างรวมของสินเชื่อสินค้าคงคลังที่มีสัดส่วนเกินกว่า 10 % ซึ่งประกอบด้วย

1)  ธุรกิจสิ่งพิมพ์ มีสัดส่วนยอดคงค้าง ณ สิ้นปี 2542, 2543 และ 2544 เท่ากับ 59.63%,
    30.49% และ 50.65%

2)  ธุรกิจโรงพยาบาล มีสัดส่วนยอดคงค้าง ณ สิ้นปี 2543 และ 2544 เท่ากับ 15.41% และ
    11.56 % ตามลำดับ

  3) ธุรกิจสินค้าอุปโภคบริโภค มีสัดส่วนยอดคงค้าง ณ สิ้นปี 2544 เท่ากับ 10.71%

เงินให้กู้ยืมคงค้างธุรกิจแฟคตอริ่งแยกตามวงเงิน (หน่วย:ล้านบาท)

  ------------ ---------- -------- -------- ---------- -------- -------- ---------- -------- --------
               2542                         2543                         2544                

  วงเงิน        ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย

  น้อยกว่า 3 ล้าน 94.14      7.87     75       81.09      6.70     60       92.87      6.55     64

  3 - 10 ล้าน   224.63     18.78    83       181.48     14.98    77       224.94     15.85    75

  มากกว่า 10    877.35     73.35    62       948.75     78.32    54       1,101.09   77.60    52
  ล้าน                                                                                        

  รวมทั้งสิ้น      1,196.12   100.00   220      1,211.32   100.00   191      1,418.90   100.00   191
  ------------ ---------- -------- -------- ---------- -------- -------- ---------- -------- --------

เงินให้กู้ยืมคงค้างธุรกิจลิสซิ่งแยกตามวงเงิน (หน่วย:ล้านบาท)

  ------------ ---------- -------- -------- ---------- -------- -------- ------ ---------- -------- --------
               2542                         2543                         2544                       

  วงเงิน        ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย          ยอดคงค้าง   ร้อยละ    จน.ราย

  น้อยกว่า 2 ล้าน 27.96      16.67    30       11.50      8.88     21              5.66       5.24     9

  2 - 5 ล้าน    52.07      31.04    20       33.83      26.13    13              32.88      30.45    14

  มากกว่า 5 ล้าน 87.72      52.29    12       84.17      64.99    11              69.46      64.31    8

  รวมทั้งสิ้น      167.75     100.00   64       129.51     100.00   45              108.00     100.00   31
  ------------ ---------- -------- -------- ---------- -------- -------- ------ ---------- -------- --------

ยอดรับซื้อแยกตามประเภทกิจการของลูกค้าแฟคตอริ่ง ตั้งแต่ ปี 2542 – 2544 (หน่วย :
ล้านบาท)

  ------------------- ---------- --------- -------- -------- ---------- ------ ------- -------- -------- ----- --------- ---------- ------ ------- -------- -------- -----
  ประเภทกิจการ                    2542                                   2543                                                        2544                             

                                 ยอดรับซื้อ   ร้อยละ    จน.ราย   ยอดรับซื้อ           ร้อยละ            จน.ราย         ยอดรับซื้อ                     ร้อยละ            จน.ราย   

  ก่อสร้าง              910.23               35.43    65       1,988.14                  45.08             75              1,666.75                  40.47             71

  อุปกรณ์ / เครื่องใช้ไฟฟ้า 34.51                1.34     13       263.66                    5.98              15              667.70                    16.21             12

  อุตสาหกรรม /         355.39               13.83    14       430.69                    9.77              12              321.04                    7.79              10
  เกษตรกรรม                                                                                                                                                          

  ชิ้นส่วนอิเลคโทรนิคส์     150.07               5.84     8        223.51                    5.07              13              310.08                    7.53              25

  วัสดุก่อสร้าง           43.82                1.71     10       192.18                    4.36              11              300.09                    7.29              9

  ผลิตภัณฑ์เกษตร ป่าไม้    -                    -        -        2.55                      0.06              1               214.52                    5.21              2
  ประมง                                                                                                                                                              

  วัสดุอุปกรณ์สำนักงาน     280.41               10.92    13       361.43                    8.20              20              127.64                    3.10              19

  ธุรกิจโฆษณา           35.71                1.39     7        248.19                    5.63              14              94.65                     2.30              19

  กิจการขายส่ง          53.25                2.07     1        51.72                     1.17              1               85.67                     2.08              1

  เครื่องสำอาง          -                    -        -        -                         -                 -               66.15                     1.61              2

  เฟอร์นิเจอร์           29.41                1.14     4        38.92                     0.88              4               65.35                     1.59              2

  สิ่งพิมพ์               102.72               4.00     5        108.04                    2.45              6               58.77                     1.43              4

  เคมีภัณฑ์              57.61                2.24     7        101.56                    2.30              5               54.68                     1.33              3

  อาหาร / เครื่องดื่ม     41.32                1.61     2        65.61                     1.49              4               25.47                     0.62              4

  ยาง/พลาสติก          214.13               8.34     5        93.93                     2.13              4               23.11                     0.56              4

  ธุรกิจบริการ           61.91                2.41     5        22.94                     0.52              8               10.01                     0.24              4

  สิ่งทอ                44.46                1.73     9        33.46                     0.76              7               8.67                      0.21              5

  รองเท้า / เครื่องหนัง   2.71                 0.11     1        3.24                      0.08              1               8.65                      0.21              2

  ยานพาหนะ            16.78                0.65     3        21.04                     0.48              3               7.43                      0.18              2

  ยา / อุปกรณ์การแพทย์   12.95                0.50     2        0.61                      0.01              1               1.58                      0.04              1

  พาณิชยกรรม           117.43               4.57     8        156.36                    3.55              11              0.89                      0.02              2

  ของเล่น / เครื่องกีฬา   4.28                 0.17     1        2.12                      0.05              1               -                         -                 -

  เครื่องแต่งกาย /       -                    -        -        -                         -                 -               -                         -                 -
  สินค้าแฟชั่น                                                                                                                                                           

  รวม                 2,569.13             100.00   183      4,410.31                  100.00            217             4,118.93                  100.00            203
  ------------------- ---------- --------- -------- -------- ---------- ------ ------- -------- -------- ----- --------- ---------- ------ ------- -------- -------- -----

ยอดคงค้างธุรกิจลิสซิ่ง (OUTSTANDING) แยกตามประเภทกิจการ ตั้งแต่ปี 2542 - 2544

  ----------------- -------- -------- -------- -------- -------- -------- -------- -------- --------
  ประเภทกิจการ       2542                       2543                       2544              

                    ล้านบาท   ร้อยละ    จน.ราย   ล้านบาท   ร้อยละ    จน.ราย   ล้านบาท   ร้อยละ    จน.ราย

  พลาสติก            36.27    21.62    17       39.16    30.24    17       37.47    34.68    12

  ก่อสร้าง /          37.53    22.37    10       40.98    31.64    10       24.84    23.00    6
  วัสดุก่อสร้าง                                                                                 

  สิ่งทอ              43.18    25.74    9        14.50    24.36    5        17.34    16.05    4

  รถยนต์ / อุปกรณ์ /   19.93    11.88    7        17.73    13.69    3        16.76    15.51    2
  ชิ้นส่วน                                                                                     

  อาหาร             9.38     5.59     6        9.20     7.10     4        6.96     6.45     3

  คอมพิวเตอร์         -        -        -        1.87     1.45     1        1.27     1.18     1

  ชิ้นส่วนอิเล็คโทรนิค /  0.72     0.43     1        0.02     0.02     1        0.02     0.02     1
  เครื่องใช้ไฟฟ้า                                                                               

  กระดาษ            2.57     1.53     1        3.28     2.54     2        -        -        -

  เฟอร์นิเจอร์         7.49     4.47     2        -        -        -        -        -        -

  โลหะ              3.43     2.04     3        -        -        -        -        -        -

  ยาง               0.60     0.36     1        -        -        -        -        -        -

  สิ่งพิมพ์             -        -        -        -        -        -        -        -        -

  อื่นๆ               6.65     3.97     5        2.76     2.13     2        3.36     3.11     2

  รวม               167.75   100.00   62       129.51   100.00   45       108.00   100.00   31
  ----------------- -------- -------- -------- -------- -------- -------- -------- -------- --------

หมายเหตุ * 1. บริษัทฯ
ดำเนินธุรกิจการให้เช่าระยะยาวแบบลิสซิ่งแก่บุคคลทั่วไปโดยมิได้อิงกับลูกค้าใดเป็นหลัก

2. สำหรับสินเชื่อลิสซิ่งประเภท Operating Lease สามารถดูได้จากทรัพย์สินให้เช่าของบริษัทฯ

3. ยอดคงค้างธุรกิจลิสซิ่งเป็นยอดคงเหลือตามสัญญาซึ่ง
รวมส่วนที่ยังไม่ครบกำหนดเรียกชำระไว้ด้วย (เฉพาะแบบ Financial Lease )